দানব (২০২৫-এর চলচ্চিত্র)

দানব ২০২৫ সালের একটি বাংলা ভাষার ভারতীয় অপরাধমূলক থ্রিলার চলচ্চিত্র। মোহনা ফিল্মসের ব্যানারে পরিচালনা করেছেন আতিউল ইসলাম এবং চিত্রনাট্য লিখেছেন অনুভব ঘোষ। প্রধান চরিত্রে অভিনয় করেছেন খরাজ মুখোপাধ্যায়, রূপসা মুখোপাধ্যায়, কৌশিক বন্দ্যোপাধ্যায়, পিয়ার খান।

সমিধ মুখোপাধ্যায়ের সঙ্গীত পরিচালনায় গান গেয়েছেন রূপম ইসলাম এবং জাভেদ আলি।

কাহিনী সংক্ষেপ
শিবা পেশায় একটি মর্গের ডোম। প্রতিদিনের মতোই মৃত্যুর সঙ্গেই তার জীবনযাপন। কিন্তু হঠাৎ এক নির্মম পরিহাসে সেই মর্গেই পোস্টমর্টেমের জন্য আসে তার জীবনের একমাত্র ভালোবাসা, উমার নিথর দেহ। শোকে স্তব্ধ হয়ে যায় শিবার সমস্ত অস্তিত্ব। যে উমাই ছিল তার বেঁচে থাকার একমাত্র আশ্রয়, তাকেই নিঃশব্দে বিদায় জানাতে হয় মৃত্যুর টেবিলে।

এর মধ্যেই পরদিন সকালে মিডিয়ায় প্রকাশিত হয় এক ভয়াবহ খবর—মর্গে রাখা একটি মৃতদেহকে নৃশংসভাবে ধর্ষণের অভিযোগ। এই ঘটনায় সমাজে চাঞ্চল্যের সৃষ্টি হয় এবং সন্দেহ, রহস্য ও ভয়ের আবহ আরও ঘনীভূত হতে থাকে। শিবার ব্যক্তিগত ট্র্যাজেডি ও এই নির্মম ঘটনার মধ্যেই এগিয়ে যেতে থাকে গল্প। ভালোবাসা ও কঠোর বাস্তবতার সংঘাতে কোন দিকে মোড় নেবে এই গল্প—তারই অনুসন্ধান ছবিটি ‘দানব’।

অভিনয়শিল্পী
 শিবা চরিত্রে পিয়ার খান
 উমা চরিত্রে রূপসা মুখোপাধ্যায়
 খরাজ মুখোপাধ্যায়
 অনিন্দিতা সোম
 শ্রেয়া হালদার
 হিয়া রায়
 কৌশিক বন্দোপাধ্যায়
 অনিন্দ্য পুলক বন্দোপাধ্যায়
 লাবণী সরকার 
 অলোক সান্যাল (বিশেষ চরিত্র) 
মুক্তি
চলচ্চিত্রটি ২০২৫ সালের ১২ই ডিসেম্বর ভারতের প্রেক্ষাগৃহে মুক্তি পায়।

তথ্যসূত্র

বহিঃসংযোগ


বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার রোমাঞ্চকর চলচ্চিত্র
বিষয়শ্রেণী:বাংলা ভাষার অপরাধমূলক চলচ্চিত্র
বিষয়শ্রেণী:ধর্ষণ সম্পর্কে চলচ্চিত্র
বিষয়শ্রেণী:২০২৫-এর ভারতীয় চলচ্চিত্র